CELEX: 32011R1266
Language: lv
Date: 2011-12-06 00:00:00
Title: Komisijas Īstenošanas regula (ES) Nr. 1266/2011 ( 2011. gada 6. decembris ), ar ko 2011./2012. tirdzniecības gadā starp Dāniju, Grieķiju, Īriju, Itāliju un Luksemburgu saskaņā ar katrai valstij garantēto daudzumu sadala 5000 tonnu īso linšķiedru un kaņepju šķiedru

7.12.2011   
            
            
               LV
            
            
               Eiropas Savienības Oficiālais Vēstnesis
            
            
               L 324/8
            
         KOMISIJAS ĪSTENOŠANAS REGULA (ES) Nr. 1266/2011
   (2011. gada 6. decembris),
   ar ko 2011./2012. tirdzniecības gadā starp Dāniju, Grieķiju, Īriju, Itāliju un Luksemburgu saskaņā ar katrai valstij garantēto daudzumu sadala 5 000 tonnu īso linšķiedru un kaņepju šķiedru
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (1), un jo īpaši tās 95. pantu saistībā ar 4. pantu,
   tā kā:
   
               (1)
            
            
               Ar 8. panta 1. punktu Komisijas 2008. gada 6. jūnija Regulā (EK) Nr. 507/2008, ar ko nosaka sīki izstrādātus noteikumus Padomes Regulas (EK) Nr. 1673/2000 par šķiedras linu un kaņepju tirgu kopīgo organizāciju piemērošanai (2), noteikts, ka attiecībā uz īso linšķiedru un kaņepju šķiedru 5 000 tonnu daudzumi 2011./2012. tirdzniecības gadam, kas saskaņā ar Regulas (EK) Nr. 1234/2007 94. panta 1.a punktu jāsadala kā valstij garantētie daudzumi, jāiedala līdz kārtējā tirdzniecības gada 16. novembrim.
            
         
               (2)
            
            
               Tādēļ Itālija ir nosūtījusi Komisijai informāciju par jomām, uz ko attiecas pārdošanas/pirkuma līgumi, pārstrādes saistības un pārstrādes līgumi, un paredzamo linu un kaņepju stiebru un šķiedru ražu.
            
         
               (3)
            
            
               Turpretī Dānijā, Grieķijā, Īrijā un Luksemburgā 2011./2012. tirdzniecības gadam neražos ne linu, ne kaņepju šķiedras.
            
         
               (4)
            
            
               Produkcijas aplēses, kas iegūtas no sniegtās informācijas, liecina, ka kopējais produkcijas apjoms attiecīgajās piecās dalībvalstīs nesasniegs tām piešķirto 5 000 tonnu kopējo daudzumu, un tāpēc jānosaka valstij garantētie daudzumi, kā norādīts turpmāk.
            
         
               (5)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Valstij garantēto daudzumu 2011./2012. tirdzniecības gadam, kas paredzēts Regulas (EK) Nr. 1234/2007 94. panta 1.a punktā saistībā ar XI pielikuma A.II punkta b) apakšpunktu, sadala šādi:
   
               —
            
            
               Dānija
            
            
               0 tonnu,
            
         
               —
            
            
               Grieķija
            
            
               0 tonnu,
            
         
               —
            
            
               Īrija
            
            
               0 tonnu,
            
         
               —
            
            
               Itālija
            
            
               15 tonnu,
            
         
               —
            
            
               Luksemburga
            
            
               0 tonnu.
            
         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2011. gada 16. novembra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 6. decembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 299, 16.11.2007., 1. lpp.
   
      (2)  OV L 149, 7.6.2008., 38. lpp.